แมวจรแอบมากินอาหารบนโต๊ะที่อยู่นอกฝาชีค่ะ แต่เรากินกับข้าวที่อยู่ในฝาชี ซึ่งไม่แน่ใจว่าแมวกินไปรึยัง ถ้าแมวกินไปแล้ว และมีน้ำลายแมวแล้วเราไปกินต่อ จะเป็นไรมั้ยคะ ไม่รู้ว่าแมวเข้ามาตั้งแต่เมื่อไหร่ ถ้าแมวเข้ามาตอนเราหลับแล้วมาเลียปากเราจะเป็นไรมั้ยคะ แมวเป็นแมวจร ไม่สามารถติดตามได้ค่ะ แล้วก็พวกจานชาม สิ่งของต่างๆที่โดนแมวเลีย เราเอามือไปจับโดยที่ยังไม่ได้เช็ดทำความสะอาด จะเป็นไรมั้ยคะ แล้วการทำความสะอาด สามารถใช้ทิชชู่ชุบแอลกอฮอล์แล้วเช็ดทำความสะอาดได้มั้ยคะ ขอบค่ะ
สวัสดีค่ะ การสัมผัสกับสัตว์เลี้ยงลูกด้วยนม ที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆจากที่กล่าวมา การที่แมวมาเลีย อาจมีน้ำลายแมวมาติด แต่หากน้ำลายแมวที่มีเชื้อมาติดบนภาชนะแห้งๆ เชื้อโรคมักจะตายไป ไม่สามารถแพร่เชื้อต่อได้อีกแต่เพื่อความปลอดภัย ควรทำความสะอาดภาชนะที่ไม่แน่ใจหรือคิดว่าปนเปื้อนน้ำลายแมวให้หมด ด้วยการล้างทำความสะอาดด้วยน้ำสบู่ น้ำยาล้างจานค่ะ